นายชัชชาติ สิทธิพันธ์ ยืนยันพร้อมก้าวข้ามความแตกแยกและเดินไปด้วยกัน
นายชัชชาติ สิทธิพันธ์ กล่าวว่า วันนี้ถือว่ามีความหมายกับตนเองเป็นอย่างมาก เพราะวันนี้เมื่อ 8 ปีก่อน คือวันที่มีการรัฐประหาร ช่วงนาทีนี้ตนเองถูกควบคุมตัวแต่ทั้งหมดนี้ไม่แค้น ไม่โกรธ ไม่เกลียด ให้อภัยสิ่งที่เกิดขึ้นและยึดเป็นสิ่งเตือนใจว่าเมื่อใดที่ประชาชนทะเลาะกัน เกลียดกัน สุดท้ายแล้วจะมีคนได้ประโยชน์ เราเห็นต่างได้ แต่อย่าสร้างความเกลียดชัง นี่คือบทเรียนสำคัญ โดยเราต้องก้าวข้ามความแตกแยก ให้เป็นกลุ่มเดียวกัน และเดินไปด้วยกัน กทม.เป็นมหานครที่เต็มไปด้วยความหวัง สวยงาม มีสิ่งที่มีคุณค่ามากมาย แต่ที่ผ่านมาเพชรยังไม่ได้รับการเจียรนัยอย่างเต็มที่ ตนเองอาสาเป็นผู้นำแห่งความหวัง ให้ทุกคนเดินร่วมกันไป เห็นต่างกันได้ อย่าเกลียดอย่างโกรธ คุยกันด้วยเหตุผล ซึ่งจะทำ กทม.เป็นมหานครที่สวยงาม คนอยู่มีความสุข ทุกคนเดินไปพร้อมๆ กัน เพื่อให้เป็นเมืองที่น่าอยู่สำหรับทุกคน